تاریق بیشری

تاریق عەبدولفەتاح سەلیم ئەلبیشری (١ی تشرینی دووەمی ١٩٣٣ – ٢٦ی شوباتی ٢٠٢١) دادوەر و بیرمەندێکی میسری بووە. ماوەی چەند ساڵێک وەک جێگری یەکەمی سەرۆکی ئەنجومەنی دەوڵەتی میسر و سەرۆکی ئەنجومەنی گشتیی بەشی فەتوا و یاسادانان کاری کردووە.لە شوباتی ٢٠١١ ئەنجومەنی باڵای ھێزە چەکدارەکان وەک سەرۆکی لیژنەی پەیوەندیدار بە ھەموارکردنەوەی دەستووری میسری دەستنیشانی کرد.
 ژیاننامە 
تارق عەبدولفەتاح سەلیم ئەلبیشری لە ١ی تشرینی دووەمی ١٩٣٣ لە گەڕەکی حلمییە لە شاری قاھیرە لەدایکبووە. بنەماڵەکەی دەگەڕێتەوە بۆ ناوچەی «محلە بشر» لە قەزای شەبراخیت لە پارێزگای بحەیرە لە میسر.

باپیری لە لای باوکییەوە، سەلیم ئەلبیشری، پۆستی شێخی ئەزھەری وەرگرتبوو. باوکی، ڕاوێژکار عەبدولفەتاح ئەلبشری، تا کۆچی دوایی لە ساڵی ١٩٥١ سەرۆکی دادگای تێھەڵچوونەوە بووە. ھەروەھا مامی، عەبدولعەزیز ئەلبیشری، نووسەر و ئەدیبێکی ناسراو بوو. براکەشی، زافر عەبدولفەتاح ئەلبیشری، وەزیری پێشووتری دەوڵەت بۆ کاروباری پلاندانان و ھاوکاری نێونەتەوەیی بووە لە یەکەم کابینەی وەزاریی کەمال جەنزووری.

تارق ئەلبیشری لە ساڵی ١٩٥٣ کۆلێژی مافی لە زانکۆی قاھیرە تەواو کردووە. پاشان لە ئەنجومەنی دەوڵەت دامەزراوە و لە کارەکەیدا بەردەوام بووە تا لە ساڵی ١٩٩٨ خانەنشین بووە، دوا پۆستیشی جێگری یەکەمی سەرۆکی ئەنجومەنی دەوڵەت و سەرۆکی کۆمەڵەی گشتیی فەتوا و یاسادانان بووە.

دوای شەڕی ساڵی ١٩٦٧، گۆڕانکاری بەسەر بیروبۆچوونیدا ھات و ڕووی لە بیری ئیسلامیی کرد. یەکەم نووسینی لەم بوارەدا وتارێک بوو بە ناونیشانی «گەشتی نوێبوونەوە لە یاسادانانی ئیسلامیدا». لە دوای ئەوەش بەردەوام بوو لە نووسین لە بواری یاسا، مێژوو و بیردا. ناوبراو دوو کوڕی ھەیە بە ناوەکانی عیماد و زیاد.https://web.archive.org/web/20240617023444/https://www.shorouknews.com/news/view.aspx?cdate=29022020&id=77bf426c-6e4e-43f8-937e-9ddaabee6797

 سەرچاوەکان 

پۆل:لەدایکبووانی ١٩٣٣
پۆل:مردووانی ٢٠٢١